Erotisk kunst omfatter bilder og kunstgjenstander som skildrer erotikk og seksualitet. Bildet viser en keramisk krukke med et samleiemotiv laget under Chimú-kulturen i Peru en gang mellom år 1100 og 1400. Gjenstanden befinner seg nå i Museo de América i Madrid i Spania. Seksuelle motiver kan ha helt forskjellig betydning i forskjellige kulturer, og være uttrykk for alt fra religiøse ritualer til pornografi.
Frekke nakenbilder av kvinnelige modeller ble tidlig en egen sjanger innen fotografering og solgt som «franske kort». Bildet viser et håndkolorert kort av en kvinne poserende halvnaken i krinoline fotografert av Auguste Belloc (1800-1867), en fransk fotograf kjent for sine erotiske motiver. Selv om slike kort nok ble ansett som uanstendig pornografi i sin tid, opplever mange dem i dag ikke engang som «mykporno», men som uskyldig og kulturhistorisk interessant «erotisk kunst».
**Erotisk kunst** er kunst der erotikk, seksualitet og sensualitet spiller en viktig rolle. Erotisk kunst omfatter særlig billedkunst, det vil si malerier, tegninger, grafikk og skulpturer, og nytt og gammelt kunsthåndverk med seksuelle motiver. Enkelte betrakter også tidligere tiders pornografiske populærkultur, for eksempel gamle pornografiske romaner, bokillustrasjoner og pinup-bilder, som erotisk kunst. 

Seksuelle skildringer i kunsten kan ha helt forskjellig betydning i forskjellige kulturer, og være uttrykk for alt fra religiøse ritualer til pornografi. Mange moderne kunstnere har arbeidet med seksualitet som motiv i sine kunstverk, særlig i private arbeider og skisser. Av kjente tegnere og malere som har laget erotisk kunst, kan nevnes Aubrey Beardsley, Gustav Klimt, Egon Schiele og Jeff Koons. I Norge har blant andre maleren Anders Kjær arbeidet en del med erotiske motiver.

Porno eller erotikk?
--------------------

I motsetning til pornografien, som utelukkende skal virke seksuelt opphissende på den som leser eller ser materialet, og praktisk talt alltid bare blir laget for å tjene penger, har erotisk kunst andre ambisjoner og kunstneriske tilleggskvaliteter. Erotisk kunst kan for eksempel beskrive seksualitet mer realistisk, på en «sannere» måte, og ha en dypere mening. Som annen kunst framstiller den motivet og temaet ved hjelp av estetiske virkemidler, kreativitet og originalitet. Erotisk kunst beskriver ofte sex som en viktig del av menneskelivet og er en hyllest til seksualiteten som en positiv kraft. Ikke sjelden inneholder den også livsglad humor. Grensene mellom erotisk kunst og pornografi er likevel i mange tilfeller flytende og derfor omdiskutert.

* Barokkskulpturen Den hellige Teresas ekstase i Santa Maria della Vittoria i Roma ble laget av Giovanni Lorenzo Bernini mellom 1647 og 1652. Flere hevder at dette er den vestlige kunstens største hyllest til den kvinnelige orgasmen gjennom sin kombinasjon av det hellige og det seksuelle, noe som også preger den erotiske mysterieteksten som danner grunnlaget for motivet. Statuen anses likevel ikke først og fremst som erotisk kunst.Barokkskulpturen Den hellige Teresas ekstase i Santa Maria della Vittoria i Roma ble laget av Giovanni Lorenzo Bernini mellom 1647 og 1652. Flere hevder at dette er den vestlige kunstens største hyllest til den kvinnelige orgasmen gjennom sin kombinasjon av det hellige og det seksuelle, noe som også preger den erotiske mysterieteksten som danner grunnlaget for motivet. Statuen anses likevel ikke først og fremst som erotisk kunst.
* Dette fargelagte litografiet fra 1840 er utført av den tyske erotografen Johann Nepomuk Geiger og viser en munk og en kvinne som onanerer hverandre. Slike folkelige, mer eller mindre grove, erotiske motiver ble solgt og spredt som pornografi for å gjøre betrakteren kåt. I dag anser mange slike tegninger som ufarlig kulturhistorie.Dette fargelagte litografiet fra 1840 er utført av den tyske erotografen Johann Nepomuk Geiger og viser en munk og en kvinne som onanerer hverandre. Slike folkelige, mer eller mindre grove, erotiske motiver ble solgt og spredt som pornografi for å gjøre betrakteren kåt. I dag anser mange slike tegninger som ufarlig kulturhistorie.
* Den tyske ekspresjonisten Egon Schiele er en av mange moderne bildekunstnere som har arbeidet med erotisk ladde motiver og sensualitet i sin kunst. Bildet viser Schwarzhaariges Mädchen mit hochgeschlagenem Rock («Jente med svart hår og oppslått skjørt») fra 1911, en blyanttegning fargelagt med vannfarger som forestiller ei ung kvinne som blotter underlivet.Den tyske ekspresjonisten Egon Schiele er en av mange moderne bildekunstnere som har arbeidet med erotisk ladde motiver og sensualitet i sin kunst. Bildet viser *Schwarzhaariges Mädchen mit hochgeschlagenem Rock* («Jente med svart hår og oppslått skjørt») fra 1911, en blyanttegning fargelagt med vannfarger som forestiller ei ung kvinne som blotter underlivet.
* Qing-dynastiet: Dekorasjon i VårpalassetQing-dynastiet: Dekorasjon i Vårpalasset
* Venus adormida («Sovende Venus»), Giorgione 1501*Venus adormida* («Sovende Venus»), Giorgione 1501
* Et nous aussi nous serons meres car.. ! («Og vi skal også bli mødre, fordi ...!»), Jean-Jacques Lequeu 1794Et nous aussi nous serons meres car..! («Og vi skal også bli mødre, fordi ...!», Jean-Jacques Lequeu 1794
* La maja desnuda («Den nakne Maja»), Francisco Goya 1800La maja desnuda («Den nakne Maja»), Francisco Goya 1800
* Fukujusô («Adonisplanten»), Katsushika Hokusai 1815Fukujusô («Adonisplanten»), Katsushika Hokusai 1815
* L'Origine du monde («Verdens begynnelse»), Gustave Courbet 1866L'Origine du monde («Verdens begynnelse»), Gustave Courbet 1866
* Havfruen, Edvard Munch 1896*Havfruen,* Edvard Munch 1896
* Akt med en sigarett, Hans Heyerdahl 1887Akt med en sigarett, Hans Heyerdahl 1887
* Liggende akt, Delphin EnjolrasLiggende akt, Delphin Enjolras
* Afrodite, Nils BergslienAfrodite, Nils Bergslien
* Erotikon («Erotikk»), Ivan Vavpotič 1930Erotikon («Erotikk»), Ivan Vavpotič 1930
* «Fransk kort» med tittelen «Eva plukker den forbudte frukten», av Jean Agélou, rundt 1915«Fransk kort» med tittelen «Eva plukker den forbudte frukten», av Jean Agélou, rundt 1915

Se også
-------

Shunga-motivene i tradisjonell japansk grafikk og maleri, som Hokusais tresnitt *Fiskerhustruens drøm* fra ca. 1820, kan sees som en forløper for moderne hentai, tegnet japansk pornografi.
* Pornografi
* Erotikk
* Kunst
* Shunga, tradisjonell japansk grafikk og maleri med erotiske motiver
* Tentakelerotikk
* Hentai, japanske, pornografiske animasjonsfilmer og tegneserier

Eksterne lenker
---------------

* (en) Erotic art – kategori av bilder, video eller lyd på Commons Rediger på Wikidata
* Bodyscapes
* Men & Women Photography
* The Art of Erica Chappuis

|  |  |
| --- | --- |
| Oppslagsverk/autoritetsdata | Encyclopædia Britannica **·** Stanford Encyclopedia of Philosophy
 |